கேள்வி: சமந்தா இரத்தினம் - வாழ்க்கைக் குறிப்பு பற்றி விளக்கவும்.
பதில்: இங்கிலாந்தில் இலங்கைத் தமிழர் பெற்றோருக்கு இரட்டைக் குழந்தைகளில் ஒருவராக 1977 ஆம் ஆண்டில் பிறந்த சமந்தா இலங்கையில் வளர்ந்தார். சமந்தாவின் குடும்பத்தினர் 1983 கறுப்பு யூலை இனக்கலவரத்தில் பாதிக்கப்பட்டு ஐரோப்பா, மற்றும் கனடா சென்று, இறுதியாக ஆத்திரேலியாவில் குடிபுகுந்தனர். இவரது பெற்றோர் யாழ்ப்பாணம், மானிப்பாய் சேர்ந்த மேதர் குடும்பத்தைச் சேர்ந்தவர்கள். சமந்தா மெல்பேர்ண் பல்கலைக்கழகம் பயின்று இளங்கலைப் பட்டத்தையும், பின்னர் சமூக சேவையில் இளங்கலை சிறப்புப் பட்டத்தையும் பெற்றார். 2015 ஆம் ஆண்டில் அதே பல்கலைக்கழகத்தில் இளைஞர் சமூகவியலில் முனைவர் பட்டம் பெற்றார். சமந்தா ரட்ணம் அகதிகள் நலத்திட்டங்களுக்காக பல்வேறு அமைப்புகளில் பணிபுரிந்துள்ளார்.